અનુસુચિત જાતિની ઓળખ અસ્પૃશ્યતાને આધારે કરવામાં આવી છે. જ્ઞાતિપ્રથાનો ભોગ બનનાર સમુદાયો કે જેઓને અસ્પૃશ્ય માનવામાં આવ્યા છે અને તેઓની સાથે અસ્પૃશ્યતા રાખવામાં આવે છે તેવા સમુદાયો / જ્ઞાતિઓની યાદી રાષ્ટ્રપતિના હુકમથી તૈયાર કરવામાં આવી છે. તે યાદીને અનુસુચિત જાતિ અનામત માટે ગણવામાં આવી છે. અનુસુચિત જાતિની યાદીમાં કોઈ જ્ઞાતિને ઉમેરવી કે તેને કાઢી નાંખવી કે તેમાં કોઈ સુધારો કરવો તે ફક્ત સંસદમાં જ થઈ શકે. કોઈ રાજયનો મુખ્યમંત્રી કે મંત્રી કે પ્રધાનમંત્રી કે કોઈ રાજકીય નેતા પોતે નિર્ણય લઈને લાગુ ન કરી શકે.